open-index/open-wikipedia-markdown huggingface dataset:
Палење на стрништата

мини|десно|Запалени стрништа кај Прилеп, како извор на аерозагадување во 2024 год.
**Палењето на стрништата** е практика на намерно палење на стрништата што остануваат по жетвата на житарките, како оризот и житото. Техниката се користи за брзо и евтино чистење на полињата. Таа е широко распространета и денес.

Палењето на стрништата е поврзано со зголемено загадување на воздухот поради контаминацијата со честички што ја дистрибуираат во атмосферата.

## Ефекти
мини|десно|Изгорен еж од палење на стрништа во Украина, 2022
Палењето на стрништата може да има позитивни и негативни ефекти.

### Генерално корисни ефекти

* Поевтина и полесна во споредба со другите методи
* Помага во борбата против штетници и плевели
* Може да го намали врзувањето на азот

### Генерално штетни ефекти

* Губење на хранливи материи.
* Аерозагадување од чадот. Вклучувајќи ги и стакленичките гасови кои ја оштетуваат озонската обвивка.
* Ризик од ширење на пожари надвор од контрола.
* Дополнително, пролонгираното горење на стрништата ја уништува корисната микрофлора и фауна во почвата што ја намалува органската материја и ја уништува рамнотежата јаглерод-азот.

## Ставови кон палењето на стрништата
[thumb|Запалени стрништа во [Есекс, Англија во 1986 год.]]

* Во Македонија со *Законот за земјоделско земјиште* забрането е палењето на оган во посевите, стрништата и во нивна близина, но поради малите казни тоа останува честа практика.
* Палењето на стрништата е забрането во Обединетото Кралство од 1993 година. Вооченото зголемување на црна трева, а особено на црна трева отпорна на хербициди, доведе до кампања на некои земјоделци за враќање на практиката.
* Во Австралија палењето на стрништата "не е претпочитана опција за мнозинството земјоделци", но е дозволено и препорачано во некои околности.
* Во САД, палењето е често на средниот запад, но некои сојузни држави како Орегон и Ајдахо ја регулираат оваа практика.
* Во ЕУ, Заедничката земјоделска политика силно го обесхрабрува палењето на стрништата.
* Во Кина, постои владина забрана за палење на стрништата; сепак практиката останува прилично вообичаена.
* Во северна Индија, и покрај забраната од Одборот за контрола на загадувањето во Пенџаб, палењето на стрништа сè уште се практикува. Властите почнуваат да ја спроведуваат оваа забрана попроактивно и да истражуваат алтернативи.
* Палењето на стрништата е дозволено со дозвола во некои канадски провинции, вклучително и Манитоба каде што е проценето дека 5% од земјоделците го практикувале во 2007 година.

## Наводи

Категорија:Земјоделство
Категорија:Загадување на воздухот
Палета (превозна)

мини|Класична дрвена палета со нараквица за сразмер
мини|Метална палета, чии страници може да се извадат, за превоз на огревно дрво
мини|Автоматска палетизација на леб со роботи во Германиј

**Превозна палета** или **транспортна палета** (од францускиот *palette*) — посебно изработена рамна површина, на која се поставува стоката, која заедно со палетата образува единствена единица за превоз.

Класична дрвена палета може да се товари со 1 до 2 тони товар, а се ракува со помош на специјални возила дигалки - виљушкари. Палетите се произведуваат во стандардизирани ISO димензии, а големината на просторот за сместување на товар во возила и складови е дотерана на нивната големина.

Во логистиката, таквата технологија за испорака на стоки се нарекува палетизација.

## Историја
Првите превозни палети се појавиле по Првата светска војна, но масовно почнале да се произведуваат за време на Втората светска војна за потребите на Американската армија. По војната, на крајот на 1960-тите, почнале да се користат во трговијата и индустријата.

Денес, во Европа се произведуваат европалети чии димензии се 1000 × 1200 мм според ISO стандардот. Особено цврстите палети се изработуваат од челик, а оние за авионски превоз се изработуваат од алуминиум. Има палети и од пластика, но најчесто се користат оние од дрво.

## Поврзано
* Европалета

## Наводи

## Надворешни врски

* Yam, K. L., *Encyclopedia of Packaging Technology*, John Wiley & Sons, 2009, 
* ANSI MH1-2021 – Pallets, Slip Sheets, and Other Bases for Unit Loads, by the American National Standards Institute (ANSI), at Material Handling Institute
* ASTM D 1185 Test Methods for Pallets and Related Structures, ASTM International
* ASTM D6253 Treatment and/or Marking of Wood Packaging Materials, ASTM International

Категорија:Амбалажа
Категорија:Превоз и достава на стоки
Категорија:Галицизми
Одбрани песни (Едгар Алан По)

**„Одбрани песни“** — стихозбирка на американскиот поет Едгар Алан По, објавена во 1986 година како заедничко издание на Култура, Мисла, Македонска книга и Наша книга. Книгата е објавена во рамките на библиотеката „Македонски и странски автори“, а изборот и преводот го направил Гане Тодоровски, кој е автор и на поговорот. Ликовното уредување е дело на Ордан Манески, а технички уредник е Христо Христовски. Книгата, со обем од 75 страници и со димензии од 20 сантиметри, е испечатена во Графичкиот завод „Гоце Делчев“ во Скопје. Таа е каталогизирана во Народната и универзитетска библиотека „Климент Охридски“, Скопје.

## Содржина
Збирката содржи 24 песни:
* Песна
* Во сонот сон
* Сон
* Најсреќниот ден — најсреќниот час
* Езеро: на...
* На...
* На реката
* На...
* Кон Елена
* Израфел
* Градот во морето
* Ленора
* Колосеум
* На онаа во рајот
* Химна
* Палата на сеништата
* Земја на соништата
* Гарванот
* Јулејли
* Јулалум
* Елдорадо
* На мајка ми
* Анабел Ли
* Ѕвона

## Наводи

Категорија:Изданија на Култура
Категорија:Изданија на Мисла
Категорија:Изданија на Наша книга
Категорија:Изданија на Македонска книга
Категорија:Американска поезија
Категорија:Дела на Едгар Алан По
Категорија:Појавено во 1986 година во Македонија
Категорија:Книги од 1986 година
Ѓеран

[десно|мини|250x250пкс| Ѓеран кај [Скореновац]]
**Ѓеран** — направа за вадење вода од бунар со користење лост. Се состои од дрвена греда поставена на висок исправен дрвен столб, од едната страна има тег (вообичаено камен или дрвен трупец), а на другата страна на јаже е врзано ведро со кое се вади вода од бунарот.

Овој вид бунари е најраспространет во Средна и Источна Европа.

## Делови
Ѓеранот се состои од:

* Дрвена, заштитна, правоаголна рамка, која се поставува веднаш околу ископаната бунарска дупка.
* Балансен столб, кој се состои од греда и дрвена чаталеста потпора, што се користи како лост за полесно вадење вода
* Тег, кој е прицврстен за гредата (противтежа) (обично камен или дрвен трупец), од едната страна
* Ведро со кое се зафаќа водата, со јаже врзано е на другата страна од тегот, и со него се вади водата.

## Употреба
Ѓеранот најчесто се користел во селата и го имало во многу дворови. Постоел и голем заеднички ѓеран што се користел на ливадите покрај селото за напојување на стадата што се чувале на отворен простор. Во постари времиња, на местата каде што имало повеќе добиток, се граделе неколку ѓерани за да може целиот добиток да се напои со вода. 

## Галерија

Податотека:Hortobagy-ziehbrunnen.jpg|Ѓеран во Унгарија, Хортобаѓ
Податотека:Białoruś_Biały_Lasek_żuraw_studzienny.jpg| Ѓеран во Белорусија
Податотека:Draw_well_Wahlsdorf.JPG|Ѓеран во Германија
Податотека:Gaydamatska_krinitsa.jpg|Ѓеран во Украина
Податотека:Tuhala_Witches_Well2_21-03-2013.jpg|Ѓеран во Естонија
Податотека:Museum_of_Folk_Architecture_and_Ethnography_in_Pyrohiv_-_old_water_well_-_2376-1.jpg|Ѓеран во Украина во близина на Киев
Податотека:Studna.jpg|врска=Датотека:Studna.jpg|Стар ѓеран во Германија
Податотека:Well-Central_Anatolia.JPG|Ѓеран во Анадолија, Турција
Податотека:Bucket_well.jpg|Ѓеранско ведро, Молдавија


## Поврзано
*Бунарџиски занает

## Наводи

Категорија:Градежништво
Категорија:Бунари
Категорија:Земјоделски алатки
Диша Патани

**Диша Патани** (родена на 13 јуни 1992 година) - индиска глумица која првенствено работи во хинди филмови. Патани го имала своето актерско деби со телугу филм во 2015 година, и го имала своето прво хинди филмско издание со биографски филм *Нераскажана приказна* во 2016 година. Откако се појавила во кинеската акциона комедија *Кунг фу јога* (2017), добила многу понуди за снимање на филмови. Таа се појавила на листата на славни 100 на Форбс Индија за 2019 година.

## Ран живот и семејството

Диша Патани е родена на 13 јуни 1992 година во Барили, Утар Прадеш, Индија. Таа е од хинду Кумаони Раџпут. Нејзиниот татко, Јагадиш Синг Патани е полицаец, а нејзината мајка е здравствен инспектор. Нејзината постара сестра, Кушбу Патани е поручник во индиската армија. Таа има и помлад брат, Сурјанш Патани. Студирала инженерство на Универзитетот Амити, Лакнау, и била прва придружничка на Фемина Мис Индија Индоре 2013 на Понд.

## Наводи

Категорија:Родени на 13 јуни
Категорија:Родени во 1992 година
Категорија:Живи луѓе
Категорија:Индиски глумци
Жанин Лелис

**Жанин Татјана Сантос Лелис** (родена на 20 јануари 1974 г.) ― адвокатка и политичарка од Зеленортските Острови која служи како министерка за државна одбрана и територијална кохезија. Таа била член на африканскиот парламент и национален член на Специјализираната комисија за правни прашања.

## Образование
Лелис се здобила со диплома по право на Федералниот универзитет во Рио де Жанеиро и постдипломски студии по деловно и трудово право во 2006 година.

## Кариера
Правната кариера на Лелис започнала во 1998 година, и била член на Комитетот за правда на африканскиот парламент, и потпретседател на Унијата на млади африкански парламентарци. Од 2006 до 2016 година, таа била општински член и лидер на Независната група за промени, и била избрана во африканскиот парламент од 2011 до 2016 година. Таа била министерка за правда и труд пред да биде префрлена во Министерството за одбрана и територијална кохезија како државен министер.

## Наводи

Категорија:Родени во 1974 година
Категорија:Политичари од Зелен ’Рт
Санта Лусија (Зелен ’Рт)

десно|мини| Островот Санта Лусија (Зелен ’Рт), воздушен поглед на северниот дел во 1999 година
десно|мини| Поглед на островот Сао Висенте свртен кон Калхау и Монте Верде. Лево е островот Санто Антао.
**Санта Лусија** е остров на архипелагот Барлавенто од Зеленортските Острови лоциран помеѓу Сао Николау и Сао Висенте, каналот Санта Лусија го дели островот Сао Висенте и е 8 км широк. Површината е 34,2 км2. Како и сите острови на Зелен ’Рт, тој е од вулканско потекло. Највисоката точка е Топона (395 метри). Островот Санта Лусија е 12,4&nbsp;км долг и 5,3&nbsp;км широк.

Административно не е дел од ниту една општина, туку е во јавна сопственост на покраината Зелен ’Рт. Санта Лусија е на пробниот список на светско наследство на УНЕСКО. Како природен резерват Санта Лусија е прогласена во 1990 година. Природниот резерват опфаќа 469 километри квадратни од океанот.

Островот никогаш немал постојани жители, а се користел за пасење животни. Во 20 век била изградена метеоролошка станица. Денес, рибарите од блиските острови Сао Висенте и Санто Антао ловат риба во водите околу островот. 

## Наводи

## Надворешни врски
* Интернет страница на Санта Лусија во заштитените подрачја на Зелен ’Рт 

Категорија:Координати на Википодатоците
Категорија:Зелен ’Рт
Мани (полуостров)

**Полуостровот Мани** е географски и културен регион во Пелопонез во Јужна Грција. Најголем град е Ареополи. Мани е централниот од трите полуострови кои се протегаат на југот од Пелопонез. На исток е Лаконискиот залив, а на запад е Месенискиот залив.

Категорија:Полуострови во Грција
The xx

**The xx** (транскрипција: екс-екс) ― англискa инди-рок група од Лондон, основана во 2005 година. Групата е составена од Роми Медли Крофт (гитара и пејач), Оливер Сим (бас-гитара и пејач) и Џејми Смит, познат и како Џејми екс-екс (битови и диск-продукција). Порано членувал и Барија Куреши (клавијатури и гитара). Групата е препознатлива по специфичниот минималистички звук кој содржи елементи на инди-рок, инди-електроника, инди-поп, дрим-поп и електро-рок.

Групата ја основале Медли Крофт и Сим откако се запознале додека учеле во училиштето „Елиот“; Барија Куреши им се приклучил истата година, а Смит следната година. Тие објавиле демо-снимки на нивната страница на Мајспејс и го привлекле вниманието на издавачката куќа Young Turks (денес Young) во сопственост на групата Beggars. Групата го издала првиот албум, *xx*, во август 2009 година. Албумот бил успешен и стигнал до трето место на топ-листата за албуми во Обединетото Кралство, а списанијата *[[Гардијан|The Guardian]]* и *[[NME]]*, албумот го ставиле на прво и на второ место, соодветно, на нивниот список на најдобри албуми за таа година. Во 2010 година албумот ја освоил наградата „Меркур“. По издавањето на првиот албум, Куреши ја напуштил групата. Нивниот втор албум, *Coexist*, бил издаден на 5 септември 2012 година. Албумот добил позитивни критики и стигнал до прво место во Обединетото Кралство и петто место на американската топ-листа за албуми ''Билборд'' 200. Групата го издала третиот албум, *I See You*, на 13 јануари 2017 година и стигнал до прво место во Обединетото Кралство и второ место на *Билборд* 200.

## Дискографија

* *xx* (2009)
* *Coexist* (2012)
* *I See You* (2017)

## Наводи

## Надворешни врски

* 
*
* 

Категорија:Англиски поп-групи
Категорија:Британски ремиксери
Категорија:Музички групи од Лондон
Категорија:Музички групи основани во 2005
Категорија:Англиски електронски музички групи
Категорија:Англиски инди-поп групи
Категорија:Англиски електронски рок-групи
Категорија:Музички групи основани во 2005 година
Калхета, Зелен ’Рт

мини|Калхета, островот Мајо, јануари 2018 година
**Калхета** е град во западниот дел на островот Мао. Се наоѓа на брегот на Атлантикот, околу 11км северно од главниот град на островот Порто Инглес и 6 км северно од градот Моро. Нејзиното население на пописот во 2010 година било 1.156 жители, што ја прави втора најнаселена населба на островот. Населбата била спомната како „Калиете“ во картата од 1747 година од Жак-Никола Белин. 

## Поврзано

* Список на градови и населени места во Кејп Верде

## Наводи

Категорија:Статии со извори на португалски (pt)
Категорија:Координати на Википодатоците
Категорија:Зелен ’Рт
Категорија:Географија на Мајо, Зеленортски Острови
Моро (Зелен ’Рт)

**Моро** — населба во западниот дел на островот Мајо во Републиката Зелен ’Рт. Се наоѓа на 5 км северно од главниот град на островот Порто Инглес и 6 км јужно од Калхета. Според пописот во 2010 година, неговото население било 310. Плажата северно од селото, *Праја до Моро*, е природен резерват од 6,66 км2. 

## Поврзано

* Список на села и населби во Зелен ’Рт

## Наводи

Категорија:Статии со извори на португалски (pt)
Категорија:Координати на Википодатоците
Категорија:Населени места во Зелениот ’Рт
Порто Инглес

**Порто Инглес**  е град во југозападниот дел на островот Мајо во југоисточниот Зеленортски Острови. Тоа е главната урбана населба на островот, а исто така и седиште на општината Мајо. Нејзиното население било 2.971 жители во 2010 година. Името Порто Инглес го добило по англиски бродови кои извезувале сол произведена на островот Мајо од овој град. Експлоатацијата на сол продолжила до 19 век. Неубедливата битка кај Мајо се водела помеѓу британските и француските фрегатни ескадрили во близина на градот на 23 јануари 1814 година во последните етапи од Наполеоновите војни.

Пристаништето Порто Инглес има фериботи до Праја на островот Сантјаго. Домашниот аеродром во Мајо се наоѓа на 1км северно од градот.

Знаменитости:

* Форте де Сао Хозе и неговиот соседен светилник
* Црквата Пресвета Богородица на светлината, отворена во 1872 година
* Салинас на англиското пристаниште

## Историски население

## Збратимени градови

*  Loures, Portugal

## Поврзано

* Список на градови и населени места во Зелен ’Рт
* Туризам во Зелен ’Рт

## Наводи

Категорија:Статии со извори на португалски (pt)
Категорија:Координати на Википодатоците
Категорија:Географија на Мајо, Зелен ’Рт
Фурна (Брава)

мини|Главната улица во Фурна
**Фурна** — приморска заедница во североисточниот дел на островот Брава, Зелен ’Рт. Се наоѓа на 2,5 км североисточно од главниот град на островот Нова Синтра. На пописот во 2010 година, неговото население било 612 жители.

## За селото
Населбата била спомната како Фурно во картата од 1747 година од Жак-Никола Белин.

Фурна станало најважното пристаниште на Брава во 1843 година. Во 1982 година, многу чамци и некои куќи на Фурна биле уништени од бранови кои достигнале висина до 10 метри, предизвикани од тропската бура. Пристаништето било подобрено во 2000 година. Има ферибот врски до Сао Филипе во Фого и Праја во Сантјаго.
десно|мини| Училиште со ѕидни слики
Брава има капела позната како Богородица. Новото жолто училиште во близина на малата црква во јужниот дел на селото, кое го платила владата на Белгија, има големи ѕидни слики кои ги мотивираат децата да заштедат што е можно повеќе вода и да помогнат островот да остане зелен.

Помалку од еден километар североисточно од Фурна се наоѓа гребенот Понта Јалунга со светилник.

## Галерија

Податотека:FurnaRuaPrincipal.jpg|алт=Main Street.|Главна улица.
Податотека:FurnaRuaDoMar.jpg|Улица покрај брегот
Податотека:Furna harbor.jpg|Пристаниште Фурна.


## Поврзано

* Список на села и населби во Зелен ’Рт

## Наводи

## Надворешни врски

* Веб-страница на училиштето Furna   
* Веб-страница на Escola da Furna (португалски)   
* Пристаништето Фурна на portfocus.com
Категорија:Статии со извори на португалски (pt)
Категорија:Координати на Википодатоците
Категорија:Населени места во Зелениот ’Рт
Унцијално писмо

**Унцијално писмо** е мајускулно писмо (употреба само на големи букви, т.е. букви високи една унција, односно палец) вообичаено користено од 4 до 8 век од латинските и грчки писци.

Голем дел од буквите имаат закривени и кружни линии, што го прави лесно препознатливо. Некои букви имаат декоративни елементи, што ја зголемува естетиката на текстот.

## Букви

## Наводи

Категорија:Пишување
Иван (филм)

**„Иван“** — српски филм од 1997 година, во режија на Ратиборка Ќерамилац. Сценариото е дело на Мирјана Лазиќ, а главните улоги ги играат: Данило Лазовиќ, Владица Милосављевиќ, Соња Савиќ, Миодраг Кривокапиќ, Драган Максимовиќ и Бора Ѓорѓевиќ. Веселко Крчмар е директор на фотографијата, а Бора Ѓорѓевиќ е автор на музиката.  Во 1997 година, филмот влегол во најтесниот избор на фестивалот „При Европа“ во Берлин.

## Синопсис
Откако се повредува во училиштето, седумгодишното дете Иван е примен на лекување во болницата. Додека закрепнува, неговиот грижлив татко Павле (го игра Лазовиќ), поради некои медицински несовпаѓања, почнува да се сомнева дека е биолошки татко на детето. Така, неговиот среќен брак се претвора во драма која нема решение. Сепак, љубовта кон детето му дава сила да ги совлада сите искушенија...

## Наводи

Категорија:Српски филмови
Категорија:Југословенски филмови
Категорија:Филмови на српски јазик
Категорија:Филмови од 1997 година
Категорија:Филмови на ТВ Београд
Категорија:Филмови на Ратиборка Ќерамилац
Категорија:Филмови со Соња Савиќ
Категорија:Филмови со Данило Лазовиќ
Категорија:Филмови со Миодраг Кривокапиќ
Категорија:Филмови со Петар Божовиќ
Категорија:Филмови со Мира Бањац
Категорија:Филмови со Бора Ѓорѓевиќ
Категорија:Филмови со Драган Максимовиќ
Категорија:Филмови за семејства
Sultans of Swing

**Sultans of Swing** е песна на британската рок група Dire Straits од нивниот дебитантски истоимен студиски албум. Песната е напишана од водачот на бендот Марк Нопфлер. Иако сингл со песната беше објавен во 1978 година, тој стана хит дури откако беше повторно објавен во 1979 година и во ОК и во САД.

Песната е инспирирана од џез бенд кој свири во паб во Депфорд. За време на настапот, еден член на бендот изјавил дека тие се „султаните на секс-свинг“, што му дало на Нопфлер идејата за песната.

### Табели и позиции

## Наводи

Категорија:Синглови од 1978
Смилковско Езеро

[мини|[Црква „Св. 40 Маченици“ - Смилковци|Црквата „Св. 40 Севастиски маченици“ на брегот на езерото]]
**Смилковско Езеро** — поголемото од две помали езера што се наоѓаат на периферијата на Скопје во близина на селото Смилковци, Општина Гази Баба во областа Црногорија. Веднаш до него се наоѓа помалото Стајковско Езеро. Смилковското Езеро е најпознато по Убиствата на Смилковското Езеро. На 23 февруари 2013 година во близина на езерскиот брег, на местото викано Кршиколе или Крст, веднаш до заобиколницата бил осветен камен-темелник на црквата „Св. 40 Маченици“, која е посветена на убиените момчиња.

Смилковското Езеро има риби и е совршено место за риболов за луѓето што живеат во близина. Во моментов Смилковското Езеро претрпува големо сушење и умирање на рибите од подземни гасови.
Категорија:Езера во Македонија
Категорија:Скопје
Категорија:Смилковци
Категорија:Општина Гази Баба
Стајковско Езеро

**Стајковското езеро** — помалото од две помали езера кои се наоѓаат на периферијата на Скопје во близина на на селото Смилковци, општина Гази Баба во областа Црногорија. Веднаш до него се наоѓа помалото Смилковско Езеро. Езерото не е многу познато бидејќи нема никаков пат за да се стигне со автомобил до него, а во последните години претрпува големо сушење исто како и поголемото Смилковско езеро. 
Категорија:Езера во Македонија
Категорија:Скопје
Категорија:Стајковци
Категорија:Општина Гази Баба
Куоре (италијански весник)

***Куоре'': неделникот за човечки отпор''' (ита: ''Cuore)'' било сатирично периодично издание  на италијанскиот комунистички весник ''Л Унита''.

== Историја ==
''Куоре'' првпат бил објавен на 16 јануари 1989 година, изданието на ''Л Унита'', три месеци откако неговиот претходник ''Танго'', другиот сатиричен додаток уредуван од [[Серхио Стаино|Серџо Стаино]], престанал да се издава.

Основач на весникот  бил [[Микеле Сера]], кој останал уредник до јуни 1994 година, тој претходно бил спортски и културен известувач за ''Л Унита'', управниот уредник на страниците за култура, [[Andrea Aloi|Андреа Алои]], и новинарот [[Piergiorgio Paterlini|Пјерџорџо Патерлини]]. Го имале и стариот уредник на ''Л Унита'', Серџо Банали.

Меѓу многуте соработници биле Серџо Стаино, [[Вауро]], [[Винчино]], [[Франческо Тулио Алтан|Алтан]], [[Елекапа]], [[Roberto Perini|Роберто Перини]], [[Дизењи]] и Кавиља, [[бендот на Џалапа]], [[Бепе Грило]], [[Стефано Бени]], [[Доменико Старноне]], [[Џино и Микеле]], и [[Патрицио Роверси]]. Графичкиот дизајн го курирале [[Мауро Лукарини]] и [[Фабио Болоњини]].

Последното издание на ***Куоре**' што се појавило во *Л Унита* бил број 104, 21 јануари 1991 година. Набргу потоа, приближно во исто време кога италијанската комунистичка партија била распуштена, *Куоре* станал независен неделник на 4 февруари 1991 година и на изненадување на сите, почнал да се продава во 140.000 примероци неделно. Списанието било затворено во 1997 година.

Забавите на списанието станале важно место за состаноци за левицата, тие обично се одржувале во јули, на имот во Монтекио, Реџо Емилија. 

## Поврзано

* Список на списанија во Италија

## Наводи

Категорија:Весници
Понта ду Шао де Манград

**Понта ду Шао де Манград** (исто така: *Понта де Манград*, *Понта Оесте*) — најзападната точка на островот Санто Антао,  и исто така најзападната точка на Зелен ’Рт и цела Африка. Се наоѓа на 5 км северозападно од Монте Триго и 31 км западно од Порто Ново, во многу оддалечена област. СоДоговорот од Тордесиљас од 1494 година новооткриените земји надвор од Европа биле поделени меѓу Португалија и Шпанија по меридијан 370 лиги (2.193 км) западно од оваа точка.

## Светилник Понта де Манград

На гребенот има светилник, кој се состои од бела бетонска кула висока 3 м со црвен фенер. Неговата фокусна висина е 112 м, а опсегот е 13 наутички милји (24 км)

## Наводи

Категорија:Координати на Википодатоците
Категорија:Географија на Зелениот ’Рт
Another (роман)

***Another*** (буквално: *Друга*, ) — јапонски таинствен роман на ужасите од Јукито Ајацуџи, првпат објавен на 29 октомври 2009 г. од Kadokawa Shoten. Приказната го следи Коичи Сакакибара, момче што се префрла во гимназијата Јомијама, каде ја запознава загадочната Меи Мисаки и се заплеткува во застрашувачка тајна што вклучува ужасни смртни случаи на луѓе поврзани со неговиот клас.

Романот е вдахнат од манга-адаптација на Хиро Кијохара, серијализирана во списанието *Young Ace* од мај 2010 г. до јануари 2012 г. И романот и мангата се лиценцирани во Северна Америка од Yen Press. Аниме-серија од 12 епизоди од P.A. Works се прикажувала во Јапонија од 10 јануари до 27 март 2012 г., по што следела OVA објавена на 26 мај 2012 г. Премиерата на играниот филм била прикажана во јапонските кина на 4 август 2012 г.

## Содржина
Во 1972 г., Мисаки, сакана ученичка од клас 3-3 во гимназијата Јомијама, починала неочекувано за време на учебната година. Потресени од тага, учениците и професорот се однесувале како Мисаки да е сѐ уште жива, што довело до нејзино таинствено присуство на фотографијата од дипломирањето.

Премотувајќи го времето до пролетта 1998 г., кога Коичи Сакакибара се префрлува во класот 3-3. Таму ја запознава Меи Мисаки, тивка девојка што ја избегнуваат како нивните соученици, така и професорот. Наскоро, класот станува заробен во смртоносна појава каде што учениците и нивните роднини умираат на необични и ужасни начини. Коичи и Меи откриваат дека овие смртни случаи се поврзани со „Мисаки од 1972 г.“, проклетство што го мачи класот 3-3 речиси секоја година оттогаш. Заедно, тие се тркаат да ја откријат вистината и да ја запрат несреќата пред таа да однесе повеќе животи — вклучително и нивните.

## Ликови

### Главни ликови
**Коичи Сакакибара** (јап. *榊原 恒一*) — 15-годишно момче што се префрлило од Токио во гимназијата Јомијама во класот 3-3 во 1998 г., но било хоспитализирано поради пневмоторакс пред почетокот на учебната година. Коичи останува кај неговите баба и дедо и тетка Реико, додека неговиот татко спроведува истражување во Индија. Тој се спријателува со Меи Мисаки и покрај предупредувањата да не го прави тоа, и работи со своите соученици за да ја открие вистината зад проклетството на класот 3-3.

**Меи Мисаки** (јап. *見崎 鳴*) — необична девојка што носи бела преврска на левото око. Коичи најпрво ја сретнува во лифтот на болницата Јумигаока, каде што таа ѝ доставува кукла на својата „друга половина“ во подрумот на болницата. Со текот на времето, се открива дека оваа „друга половина“ се однесува на нејзината почината сестра близначка. На училиште, Меи е целосно избегнувана од нејзините соученици. Кога Коичи се обидува да општи со неа, таа првично го предупредува да се држи подалеку, но на крајот се отвора откако и тој е отфрлен. Меи открива дека нејзиното лево око е око на кукла, што ѝ дава исклучителна способност: може да ја види „бојата на смртта“, овозможувајќи ѝ да ги посочува оние што се мртви или се блиску до смрт.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Јапонски филмови
Категорија:Филмови на јапонски јазик
Категорија:Манги
Категорија:Аниме-серии
Учителот од Вигевано

**„Учителот од Виџевано“** (италијански: *Il maestro di Vigevano*) — италијански филм од 1963 година, во режија на Елио петри (Elio Petri), кој е автор и на сценариото, заедно со Ејџ и Скарпели(Age & Scarpelli). Главните улоги ги играат: Алберто Сорди (Alberto Sordi), Клер Блум (Claire Bloom) и Пјеро Мацарела (Piero Mazzarella). Филмот е снимен според истоимениот роман на Лучио Мастронарди (Lucio Mastronardi).

## Синопсис
Во малиот град Вигевано, сите жители се богати, освен Момбели, директорот на училиштето. Неговата сопруга Ада го наговара да се вработи во фирмата на брат му, но набргу фирмата е затворена поради финансиски проблеми. По некое време, Ада го остава Момбели и тој решава да се врати во своето училиште.

## Наводи

Категорија:Италијански филмови
Категорија:Филмски комедии
Категорија:Филмови на италијански јазик
Категорија:Филмови од 1963 година
Категорија:Филмови на Елио Петри
Категорија:Филмови со Алберто Сорди
Категорија:Филмови со Клер Блум
Категорија:Филмови со Пјеро Мацарела
Категорија:Филмови засновани на романи
Наташа Брезовска-Богоевска

**Наташа Брезовска-Богоевска** е македонска писателка за деца и возрасни која работи и твори во Велес, Македонија.

## Животопис
Наташа Брезовска-Богоевска е родена 20 декември 1971 година во Гостивар. Основно училиште завршила во родното место, а средно училиште завршила во СУГС „Јосип Броз Тито“ , Скопје.  Дипломира Македонска книжевност и јужнословенски книжевности со македонски јазик на Филолошки факултет „Блаже Конески“, Скопје. Богоевска од 1996 година живее и работи во Велес. 

Две децении работела како наставник во ООУ „Стојан Бурчевски Буридан“ село Иванковци во близина на  Велес. Во 2021 година се вработила во Локалната библиотека „Гоце Делчев“ во Велес.

Била претседател на Друштвото на македонски јазик и литература на град Велес. 

Како библиотекар е носител и реализатор на проекти од Библиотеката и Министерството за култура. Активно учествува со свои излагања на меѓународни конференции.

## Творештво
Богоевска е автор на песни и раскази  за деца, млади и возрасни, објавени во заеднички збирки и антологии. Автор на прилози објавени во Просветен работник и Колибри. Соработник е со детските списанија „Другарче“ и „Росица“, каде објавува свои раскази. Нејзините раскази се наградувани на државно и меѓународно ниво. Дел од книгите се преведени на англиски јазик.

Наташа Брезовска-Богоевска е автор на следниве книги:

* „Детства“ – раскази за деца и млади, 2020  

* „Авантурите на желчето Тео“ - сликовница, 2020 (Добитник на награда за најдобра книга - сликовница на Денови на македонската литература за деца 2020)

* „Приказна за две деца“- раскази за деца, 2023

* „Нишки до срцата“ - раскази за возрасни, 2023 (промовирана на Саемот на книга)

* „Шумски приказни“ - книга-сликовница, 2023

Застапена е со свои песни или раскази во заеднички изданијаː

* „Литературни искри“  2017, 2020,2024

* „Симфонија на срцето 4“, 2020

* „Карантински приказни“, 2020 (електронско издание)

* „Различни светови“ антологија, 2023

* „Детски соништа“ антологија, 2023

* „Стихувалки“- 2019, 2022, 2023, 2024

## Наводи

## Надворешни врски
* Авантурите на желчето Тео
* Објава на duma.mk

Категорија:Македонски писателки
Категорија:Луѓе од Велес
Категорија:Македонски писатели за деца
Свети Спасе и Спаса Вишенски

**Светите Преподобномаченици Спаса и Спасе** биле околу времето на Османлиското Царство, француски и британски конзули, кои зборуваат за страдањето на христијанското население во Струшко, и кажуваат дека е убиена една девојка, а христијаните во Вевчани се жестоко мачени, со што јасно заклучуваме каков бил односот на отоманскити освојувачи кон домородното христијанско население во овие краеви, низ сите години на нивното владеење. За нас, секако дека е најважно тоа што Господ овие двајца ги зачува живи во споменот на народот и преку нивните молитвени застапништва не престанува да твори чудеса. Исто така, мора да споменеме дека имињата што Црквата им ги дава на овие двајца, Спасе и Спаса, не знаеме дали се нивните вистински историски имиња, но бидејќи народот ги именува со некоја форма од овие имиња, а и самиот факт што нивниот спомен е поврзан со празникот на Вознесението Христово – Спасовден, сметаме дека овие имиња им се угодни и ним и на Бога.
Ејми Макдоналд

**Ејми Елизабет Макдоналд** (; р. 25 август 1987) е шкотска кантавтор. Нејзиниот прв албум, This Is the Life, беше издаден на 30 јули 2007 година и продаден во 2,4 милиони примероци.

## Дискографија
### Студиски албуми
* *This Is the Life* (2007)
* *A Curious Thing* (2010)
* *Life in a Beautiful Light* (2012)
* *Under Stars* (2017)
* *The Human Demands* (2020)

### Албуми во живо
* *Live from Glasgow* (2007)
* *iTunes Festival: London 2010* (2010)
* *Love Love UK & European Arena Tour LIVE 2010}-* (2011)
* *Under Stars (Live in Berlin)* (2017)

## Наводи

Категорија:Родени во 1987 година
Категорија:Шкотски пејачи
Лампедуза и Линоза

**Лампедуза и Линоза** () е населба во Италија во областа Агриџенто, регионот Сицилија.

Според податоци од 2011 година, во населбата живееле 4065 жители. Населбата се наоѓа на надморска височина од 14 метри.

## Поврзано
* Покраини во Италија
* Италијанци

## Надворешни врски
*
*
*

Категорија:Населени места во Италија
Rascal Does Not Dream of Bunny Girl Senpai

***Rascal Does Not Dream of Bunny Girl Senpai*** (буквално: *Никаквецот не сонува за девојката зајчица*, **', букв. ''Глупавата свиња не сонува за девојката зајчица'') или ***Aobuta*** (јап. ''青ブタ'') — серија [[Лесен роман|лесни романи]] напишани од Хаџиме Камошида и илустрирани од Кеиџи Мизугучи. ASCII Media Works има издадено 9 тома од април 2014 г. [[Манга]] заснована на неа, [[Сеинен|наменета за возрасни мажи]], е објавена од декември 2015 г. [[Аниме]]-серија била произведена од студиото CloverWorks, а премиерно била прикажана од 4 октомври до 27 декември 2018 г. Непосредното продолжение на серијата е филмот ''Rascal Does Not Dream of a Dreaming Girl'' (јап. ''青春ブタ野郎はゆめみる少女の夢を見ない''), се одржал на 15 јуни 2019 г.

== Содржина ==
Обичниот живот на средношколецот Сакута Азусагава добива неочекуван пресврт кога ќе се сретне со Маи Сакураџима, позната млада [[глумица]] необјасниво облечена како зајчица, која незабележано талка низ [[Библиотека|книжницата]]. Чудното е што Сакута изгледа дека е единствената личност што може да ја види — загатка што самата Маи не може да ја објасни. Дури и кога ќе ја напушти својата светкава облека и ќе се повлече од центарот на вниманието, таа останува невидлива за сите освен за него.

Сакута ја нарекува оваа таинствена појава „[[Полово созревање|младешки]] синдром“, необична состојба поврзана со емоционалните превирања на младоста. Решен да ја открие вистината зад маките на Маи, Сакута тргнува на патешествие што не само што ги зближува, туку и го запознава со други девојки што страдаат од слично необјасниви појави. Додека ги разоткрива овие натприродни тајни, Сакута се соочува со кревката, непредвидлива природа на адолесценцијата — и врските што можат да се поправат или прекинат по патот.

== Ликови ==
**Сакута Азусагава** ([[Јапонски јазик|јап]]. ''梓川 咲太'') — главниот лик. Тој е дечко што учи во истото училиште со Маи, но една година помал. Според озборувањата, тој во минатото испратил неколку соученици во [[болница]]. Впрочем, тој самиот бил ставен таму откако спонтано му се појавиле расекотини на телото од кои останал со белези. Сакута ги објаснува овие чудни појави како „младешки синдром“ — гласови дека тинејџерите, од непознати причини, понекогаш будат разни паранормални способности.

**Маи Сакураџима*' (јап. *桜島 麻衣'') — главната јунакиња, „девојка зајчица“. Таа е популарна глумица што го напуштила шоу-бизнисот. И покрај нејзината поранешна слава, од време на време луѓето престануваат да го сфаќаат постоењето на Сакураџима. Во исто време, тие не само што не ја гледаат Маи, туку и се однесуваат како таква личност никогаш да не постоела. И дури и да им бидат претставени докази за постоењето на Маи, тие нема да можат да го согледаат ниту тоа. Така, писмото потпишано од Маи, нејзината мајка го сфатила како писмо од непознат испраќач. Од кои причини ова дејство се појавува и зошто потоа исчезнува останува нејасно.

## Наводи

## Надворешни врски

* 
* 

__СОСОДРЖИНА__
__ИНДЕКС__

Категорија:Манги
Категорија:Аниме-серии
Плусинфо

**Плусинфо** – македонски интернет информативен портал од 2011 година. Сопственик и основач на порталот е новинарот и уредник Бранко Героски.

## Редакција
* Менаџер на проектот: Бранко Героски
* Главен и одговорен уредник: Биљана Илиќ
* Новинари: Рада Исовска Маневска, Драгица Христова, Војислав Мојсовски, Костадин Героски, Соња Христовска Угриновска, Хари Кацановски.
* Колумнисти: Мартин Богатиноски, Бранко Героски, Богдан Илиевски.

## Надворешни врски
* Бранко Героски
* www.plusinfo.mk

Категорија:Македонски медиуми
Категорија:Телевизии во Скопје
Категорија:Телевизиски канали во Македонија
Anchusa crispa

***Anchusa crispa*** — вид растение од семејството Boraginaceae. Го има во Франција и Италија. Нејзини природни живеалишта се грмушкеста вегетација од медитерански вид и песочни брегови. Загрозена е заради закана од сотирање на живеалиштата.

## Наводи

Категорија:Загрозени видови според МСЗП
Категорија:Опасно загрозени растенија
Категорија:Anchusa
Valeriana trinervis

***Valeriana trinervis*** — вид растение од семејството Caprifoliaceae. Видот е ендемичен за Корзика, Франција, каде што има една потпопулација во близина на Бонифачо, од кој се останати само 140 поединечни растенија. На француски, вообичаеното име на растението е *Centranthe À Trois Nervures*. Негово природно живеалиште е грмушкеста вегетација од медитерански тип. Во моментов е загрозена од сотирање на живеалиштата.

Се смета од страна на IUCN како еден од 50-те најзагрозени вида на Средоземната Област.

## Наводи

Категорија:Маче трева (род)
Категорија:Растенија опишани во 1824 година
Категорија:Ендемична флора на Франција
Категорија:Опасно загрозени растенија
Категорија:Флора на Корзика
Amesiella philippinensis

***Amesiella philippinensis*** е вид на орхидеи ендемични на островот Лусон на Филипините.   Како и *[[Vanda falcata]],* погрешно се сметале за вид *[[Anraecum]]*, поради белите, долги цветови. Растението произведува заоблени листови до 5 см во должина. Три или четири бели, миризливи цветови од 3 см во ширина се произведуваат на кратки соцветија. Цветните листови се релативно големи во споредба со остатокот од растението, месести и миризливи. Бојата им  е жолта во грлото. Се јавува на пониски надморски височини од *[[Amesiella monticola]]* и има пократки листови. Цветааат во зима и пролет.
мини| трикратен врв на листот на ''Amesiella philippinensis''

## Наводи

## Надворешни врски

* IOSPE фотографии од орхидеи ''Amesiella philippinensis''
* Orchidiana ''Amesiella philippinensis''
* Орхидеја Тајван, 菲律賓風蘭, ''Amesiella philippinensis''
* Слики на Picsearch ''Амесиела'' 
* Планета Орхидей Амезиелла филипинская ''Amesiella philippinensis'' 
Категорија:Загрозени видови според МСЗП
Категорија:Загрозена флора на Азија
Phalaenopsis lindenii

***Phalaenopsis lindenii*** е вид растение од фамилијата Орхидеи, именувано по белгискиот ботаничар Жан Жил Линден. Ендемичен е на островот Лузон на Филипините. Нејзиното природно живеалиште се суптропски или тропски влажни низински шуми. На овој вид му се заканува опасност да изумре. 

## Наводи

## Надворешни врски

* 
* 
Категорија:Загрозени видови според МСЗП
Категорија:Орхидеи на Филипините
Категорија:Ендемична флора на Филипините
Румено жолта пеперутка

**Румено жолта пеперутка** () е вид на дневна пеперутка од семејството белци (лат. *Pieridae* ). Нејзиниот опсег се протега од Западна Азија, преку јужна Русија и Украина, па сè до Австрија и Германија. Изумира во западниот дел од ареалот, а во Србија не е забележан веќе неколку децении и се смета за исчезнат.

Распонот на крилата е 44-50 мм. Првата генерација лета во мај, а втората, побројна, од јули до септември.
Податотека:(MHNT) Colias myrmidone myrmidone - Stará Turá Slovaquie - male dorsal.jpg|врска=Датотека:(MHNT)_Colias_myrmidone_myrmidone_-_Stará_Turá_Slovaquie_-_male_dorsal.jpg|*Colias myrmidone myrmidone* ♂
Податотека:(MHNT) Colias myrmidone myrmidone - Stará Turá Slovaquie - male ventral.jpg|врска=Датотека:(MHNT)_Colias_myrmidone_myrmidone_-_Stará_Turá_Slovaquie_-_male_ventral.jpg|*Colias myrmidone myrmidone* ♂ △
Податотека:(MHNT) Colias myrmidone myrmidone - Stará Turá Slovaquie - female dorsal.jpg|врска=Датотека:(MHNT)_Colias_myrmidone_myrmidone_-_Stará_Turá_Slovaquie_-_female_dorsal.jpg|*Colias myrmidone* ♀
Податотека:(MHNT) Colias myrmidone myrmidone - Stará Turá Slovaquie - female ventral.jpg|врска=Датотека:(MHNT)_Colias_myrmidone_myrmidone_-_Stará_Turá_Slovaquie_-_female_ventral.jpg|алт=Colias myrmidone ♀ △|*Colias myrmidone*  ♀ △
Гасеницата се храни со растенија од родот *Cytisus*.

## Наводи

## Надворешни врски

* Таксономија и фотографии
* Фауна Европа

лево|мини|200x200пкс

Категорија:Загрозени биоти на Европа
Категорија:Пеперутки опишани во 1780 година
Категорија:Пеперутки во Азија
Aerides lawrenceae

***Aerides lawrenceae*** е вид на растение од фамилијата Орхидеи. Ендемичен е на Филипините, на островите Минданао и Себу на височини до 500 метри на места со интензивна светлина. Нејзиното природно живеалиште се суптропски или тропски влажни низински шуми. Му се заканува губење на живеалиштата од прекумерно собирање.

## Опис
Тоа е растение со џиновска големина, кое достигнува висина од 1,5 м, понекогаш и виси, претпочита топла до ладна клима, епифитично , моноподно, со издолжено стебло од 60 см кое носи структури од лисја и цветови со соцветие во густ кластер, со многу до 30 цветови кои се широки и до 4,35 см, восочни се и миризливи, долготрајни и цветаат во есен и рана зима. 

## Наводи

## Надворешни врски

* 
* 
Категорија:Загрозени видови според МСЗП
Категорија:Загрозена флора на Азија
Категорија:Ендемични орхидеи на Филипините
Iris nigricans

***Iris nigricans*** е цветно растение од фамилијата Перуники. Тоа е национален цвет на Јордан. Цветовите се црно-виолетови и долги од 12-15 см во дијаметар, а растенијата се околу 35 см високи со закривени лисја. Потребно е директно сонце и остра дренажа. Ендемично е во Јордан и е загрозен вид.

Има уште 8 други перуники кои потекнуваат од Јордан, а повеќето од нив се исто така загрозени. Видовите што носат црни цветови понекогаш се мешаат со *перуника нигрика.*

* *Iris vartanii* -  светло сини цветови - исчезнати во Јордан
* *Iris atrofusca* -  црни цветови - загрозени
* *Iris atropurpurea* - виолетова перуника - црни цветови - култивирани, но ранливи во дивината
* *Iris petrana* -  црни цветови
* *[[Iris × germanica|Iris germanica]]* - Германска перуника - виолетови цветови
* *[[Iris postii]]* -  виолетови цветови
* *[[Iris edomensis]]* - бели цветови со црни дамки - загрозени
* *Iris aucheri* - Пустинска перуника - разни бои

## Наводи

Категорија:Перуника
Категорија:Загрозена флора на Азија
Категорија:Флора на Јордан
Aloe ballyi

***Aloe ballyi*** (**„стаорска алоја“**) — вид на цветно растение од фамилијата Asphodelaceae, домородно на Кенија и Танзанија.

## Опис
Овој вид на *[[Алоја]]* формира високи, тенки стебла до 6 метри. Листовите се долги, тенки и главно прави - само малку се враќаат кон врвовите. Мртвите лисја не остануваат долго на стеблото, за разлика од случајот со повеќето алои. За разлика од повеќето алои, „стаорската алоја“ е отровна.

## Домородство
Домородно е на планините на источниот лак и крајбрежните шуми на Кенија и Танзанија. Оваа ретка алоја расте во грмушки со акации и сукуленти.

## Наводи

Категорија:Алоја
Категорија:Загрозени видови според МСЗП
Категорија:Флора на Кенија
Категорија:Флора на Танзанија
Категорија:Загрозена флора во Африка
Aloe ambigens

***Aloe ambigens*** — ретка алоја која е домородна на Сомалија, но моментално е познатa во само еден локалитет во регионот Мудуг.

## Опис
Стеблото на алојата полека расте до околу 40 см. Листовите се зелено бериска боја, а на стеблото растат розети. Листовите растат во редови, едни спротивно од други.

## Наводи

Категорија:Алоја
Категорија:Загрозени видови според МСЗП
Категорија:Флора на Сомалија
Aloe helenae

thumb|Младо ратение (приватна колекција)
***Aloe helenae*** — вид на растение од родот *[[Алоја]]*. Ендемичен е на Мадагаскар.

## Наводи

Категорија:Алоја
Ardisia rufa

***Ardisia rufa*** — вид на растение од фамилијата Јаглики. Тоа е ендемично за Панама. Загрозено е заради закана од сотирање на живеалиштата.

## Наводи

Категорија:Загрозени видови според МСЗП
Таа е толку забавна

**„Таа е толку забавна“** (англиски: *She's funny that way*) — американско-германски филм од 2014 година во режија на Питер Богданович (Peter Bogdanovich). Автори на сценариото се Луис Стратен (Louise Stratten) и Питер Богданович. Главните улоги ги играат: Овен Вилсон (Owen Wilson), Имоген Путс (Imogen Poots), Џенифер Анистон (Jennifer Aniston), Кетрин Хан (Kathryn Hahn), Вил Форте (Will Forte) и Рис Ифанс (Rhys Ifans).

## Синопсис
Изи е млада невработена глумица која заработува за живот така што повремено работи како проститутка. Еден од нејзините клиенти е познат режисер, а таа се јавува на аудиција токму за една негова театарска претстава. Изи остава голем впечаток пред присутните, но режисерот се колеба да ја ангажира со намера да ја прикрие својата врска со неа...

## Наводи

Категорија:Филмови на Питер Богданович
Категорија:Американски филмови
Категорија:Германски филмови
Категорија:Филмски комедии
Категорија:Филмови од 2014 година
Категорија:Филмови со Овен Вилсон
Категорија:Филмови со Џенифер Анистон
Категорија:Филмови со Имоген Путс
Категорија:Филмови со Кетрин Хан
Категорија:Филмови со Вил Форте
Категорија:Филмови со Рис Ифанс
Список на македонски портали

мини|238x238пкс|Слика од повеќе македонски портали
Оваа е список на македонски познати интернет-информативни портали, за информации како што се вести од Македонија и светот, култура, спорт и други информации.

## Интернет-портали во Македонија

Порталите се по редослед по читаност и прегледи месечно. Напомена: Вечер.мк е најчитаниот портал во Македонија со над 1 милион прегледи.

## Наводи

Категорија:Македонски медиуми
Скаменета студена земја

**„Скаменета студена земја“** (англиски: *Stoned Cold Country*) — документарен филм на режисерот Бен Смолбоун (Ben Smallbone) од 2023 година. Филмот ги прикажува настаните за време на снимањето на музичкиот албум, објавен по повод прославата на 60-годишнината на Куќата на славните на рокенролот. Албумот содржи обработки на познатите песни на Ролинг Стоунс кои ги снимиле повеќе музичари, како: Браќата Озборн (Brothers Osborne), Ерик Чрч (Eric Church), Стив Ерл (Steve Earl), Брукс и Дан (Brooks & Dunn), Лејни Вилсон (Lainey Wilson), Марен Морис (Maren Morris) итн. Притоа, изведувачите зборуваат за влијанието на Ролинг Стоунс врз нивните музички кариери, а исто така, во филмот се прикажуваат и сцени од студиото во кое музичарите ги изведуваат песните на оваа група.

## Наводи

Категорија:Документарни филмови
Категорија:Музички филмови
Категорија:Филмови од 2023 година
Biscutella rotgesii

***Biscutella rotgesii*** — вид цветни растенија од семејството Brassicaceae. Расте само на Корзика, Франција. Нејзиното природно живеалиште е грмушкеста вегетација од медитерански тип. Загрозена е од сотирање на живеалиштата.

## Наводи

## Надворешни врски
* Фотографија на веб-страницата ARKive.org

Категорија:Критично загрозени видови според МСЗП
Категорија:Опасно загрозени растенија
Категорија:Флора на Корзика
Категорија:Biscutella
Христијанска теозофија

[мини|[Јакоб Беме — германски филозоф (1730)]]
**Христијанска теозофија** ( = „божествена мудрост“) — се однесува на верувањата во христијанството што се сосредоточуваат на стекнување непосредно знаење за Бога и разбирање на потеклото и целта на вселената. Често се опишува како мистична филозофија. Теозофијата е дел од западниот езотеризам, кој претполага дека скриеното знаење од древните времиња може да доведе до просветление и спасение.

Додека теозофијата обично покрива многу различни традиции, вклучувајќи ги хиндуизмот и будизмот, христијанската теозофија се сосредоточува на еврејските и христијанските учења. Движењето обично се поврзува со германскиот филозоф Јакоб Беме, а еврејската кабала одиграла важна улога во обликувањето на христијанската теозофија.

Во 1875 г., Теозофското друштво го оживеало поимот „теозофија“, создавајќи духовно движење со истото име. Во XX век, научниците на западниот езотеризам почнале повнимателно да ја проучуваат теозофијата.

## Општи одлики
Антоен Февр објаснил дека „теозофијата е вид знаење што не само што влијае на односот на поединецот со божественото, туку се однесува и на природата на Бога, божествените суштества и вселената — нејзиното потекло, скриените структури, како се поврзува со човештвото и нејзината крајна цел“.  Теозофијата се однесува на определена насока на размислување во рамките на проучувањето на езотеризмот, почнувајќи од XV век. Февр ја посочува како една од неколкуте клучни езотерични традиции во раната современа западна мисла, заедно со алхемијата, астрологијата, неоалександрискиот херметизам, христијанската кабала, парацелзизмот (проучување на учењата на Парацелзус), окултната филозофија и розенкројцерството.

## Наводи

## Надворешни врски

* An Esoteric Archive

__СОСОДРЖИНА__
__ИНДЕКС__

Категорија:Филозофски школи и традиции
Категорија:Христијанство
Категорија:Теозофија
Категорија:Христијанска филозофија